मुंबई। हिंदुजा समूह की कंपनी गल्फ ऑयल ने अमेरिका स्थित रसायन निर्माता कंपनी हॉटन इंटरनेशनल के अधिग्रहण का सौदा पूरा कर लिया है। यह अधिग्रहण 5,747 करोड़ रुपये (1.04 अरब डॉलर) में हुआ है। इस अधिग्रहण से गल्फ ऑयल दुनिया की नौंवी सबसे बड़ी लुब्रिकेंट्स कंपनी बन गई है। सौदे के लिए जरूरी नियामकीय मंजूरियां मिल चुकी हैं। हॉटन धातु परिशोधन में काम आने वाले रसायन उत्पादन में दुनिया की दिग्गज कंपनी है। 10 देशों में इसकी 12 विनिर्माण इकाईयां है।